Jotta voidaan saavuttaa asetuksen (EU) N:o 1380/2013 tavoitteet ja etenkin varmistaa, että kalastus ja vesiviljely ovat pitkällä aikavälillä ekologisesti ja sosioekonomisesti kestäviä, komissiolle on siirretty Euroopan unionin toiminnasta tehdyn sopimuksen 290 artiklan mukaisesti valta antaa säädöksiä, jotka koskevat jäsenvaltioiden tiettyihin ympäristövelvoitteisiin liittyviä säilyttämistoimenpiteitä, purkamisvelvoitteen täytäntöönpanoa ja neuvoa-antavien toimikuntien toimintaa koskevia yksityiskohtaisia sääntöjä (neuvoa-antavat toimikunnat ovat sidosryhmien organisaatioita, jotka on perustettu antamaan komissiolle ja jäsenvaltioille suosituksia ja tietoja kalastuksenhoitoon liittyvistä kysymyksistä sekä kalastukseen ja vesiviljelyyn liittyvistä sosioekonomisista ja kalavarojen säilyttämistä koskevista näkökohdista).

Asetuksen (EU) N:o 1380/2013, sellaisena kuin se on muutettuna asetuksella (EU) 2017/2092, jäljempänä ’yhteistä kalastuspolitiikkaa koskeva asetus’, soveltamisalaan kuuluvat a) meren elollisten luonnonvarojen säilyttäminen ja näitä luonnonvaroja hyödyntävien kalastusten ja laivastojen hallinnointi ja b) yhteisen kalastuspolitiikan täytäntöönpanoa tukevien markkina- ja rahoitustoimenpiteiden osalta makean veden elolliset luonnonvarat, vesiviljely sekä kalastus- ja vesiviljelytuotteiden jalostus ja kaupan pitäminen.

Yhteistä kalastuspolitiikkaa koskevan asetuksen 11 artiklan 2 kohdan ja 15 artiklan 3 ja 6 kohdan nojalla komissiolle siirrettyyn säädösvaltaan sovelletaan alueellistamista. Jäsenvaltiot, joilla on välitön kalastuksenhoitoetu, johon kyseessä olevat toimenpiteet vaikuttavat, voivat sopia yhteisten suositusten toimittamisesta niiden tavoitteiden saavuttamiseksi, jotka kyseisissä unionin säilyttämistoimenpiteissä tai erityisessä poisheittämisvelvoitetta koskevissa suunnitelmassa esitetään. Laatiessaan yhteisiä suosituksia, jotka koskevat alueellistamisen yhteydessä annettavia komission delegoituja säädöksiä, jäsenvaltioiden on kuultava asianomaisia neuvoa-antavia toimikuntia. Jos jäsenvaltiot eivät onnistu sopimaan yhteisistä suosituksista tai jos yhteisiä suosituksia ei pidetä kyseisen säilyttämistoimenpiteen yleisten ja määrällisten tavoitteiden mukaisina, komissio ei voi käyttää sille siirrettyä säädösvaltaa mutta se voi toimittaa asianmukaisia toimenpiteitä koskevan ehdotuksen perussopimuksen mukaisesti.

Kaikki yhteistä kalastuspolitiikkaa koskevalla asetuksella siirretyn säädösvallan mukaiset delegoitujen säädösten luonnokset toimitettiin lisäksi kalastuksen ja vesiviljelyn asiantuntijaryhmälle, joka perustettiin sen varmistamiseksi, että delegoitujen säädösten valmistelussa kuullaan asiantuntijoita. Euroopan parlamentti on järjestelmällisesti kutsuttu mainitun asiantuntijaryhmän kokouksiin, mutta sen osallistuminen on tähän asti ollut vähäistä. Kuulemiseen liittyvät asiakirjat on toimitettu delegoituja säädöksiä koskevan yhteisen sopimuksen mukaisesti samanaikaisesti Euroopan parlamentille ja neuvostolle. Hyväksymisen jälkeen delegoiduista säädöksistä on ilmoitettu Euroopan parlamentille ja neuvostolle. Euroopan parlamentti tai neuvosto ei ole tähän mennessä vastustanut yhtäkään yhteistä kalastuspolitiikkaa koskevan asetuksen mukaisesti annettua komission delegoitua säädöstä yhteistä kalastuspolitiikkaa koskevan asetuksen 46 artiklan 5 kohdassa vahvistetussa kahden kuukauden määräajassa. Joissakin tapauksissa Euroopan parlamentti on kuitenkin pyytänyt määräajan pidentämistä kahdella kuukaudella.

3.2. Luettelo yhteistä kalastuspolitiikkaa koskevan asetuksen mukaisesti annetuista delegoiduista säädöksistä

Jäljempänä esitetään luettelo kaikista delegoiduista säädöksistä, jotka komissio on antanut yhteistä kalastuspolitiikkaa koskevan asetuksen voimaantulon jälkeen. Säädökset on luokiteltu niiden oikeudellisen aseman mukaan (voimassa, tarkasteltavana, kumottu tai voimassaolo päättynyt). Luetteloa on päivitetty, ja se vastaa tilannetta 1. joulukuuta 2017.

3.2.1. Voimassa olevat delegoidut säädökset

a) Yhteistä kalastuspolitiikkaa koskevan asetuksen 11 artiklan 2 kohta

- Komission delegoitu asetus (EU) 2017/117, annettu 5 päivänä syyskuuta 2016, kalastusta koskevista säilyttämistoimenpiteistä meriympäristön suojelemiseksi Itämerellä ja delegoidun asetuksen (EU) 2015/1778 kumoamisesta;

- Komission delegoitu asetus (EU) 2017/118, annettu 5 päivänä syyskuuta 2016 , kalastusta koskevista säilyttämistoimenpiteistä meriympäristön suojelemiseksi Pohjanmerellä;

- Komission delegoitu asetus (EU) 2017/1180, annettu 24 päivänä helmikuuta 2017, kalastusta koskevista säilyttämistoimenpiteistä meriympäristön suojelemiseksi Pohjanmerellä annetun delegoidun asetuksen (EU) 2017/118 muuttamisesta;

- Komission delegoitu asetus (EU) 2017/1181, annettu 2 päivänä maaliskuuta 2017, kalastusta koskevista säilyttämistoimenpiteistä meriympäristön suojelemiseksi Itämerellä ja delegoidun asetuksen (EU) 2015/1778 kumoamisesta annetun delegoidun asetuksen (EU) 2017/117 muuttamisesta.

b) Yhteistä kalastuspolitiikkaa koskevan asetuksen 15 artiklan 2 kohta

- Komission delegoitu asetus (EU) 2015/98, annettu 18 päivänä marraskuuta 2014, Euroopan parlamentin ja neuvoston asetuksen (EU) N:o 1380/2013 15 artiklan 2 kohdassa tarkoitettujen unionin kansainvälisten velvoitteiden täytäntöönpanosta Atlantin tonnikalojen suojelusta tehdyn kansainvälisen yleissopimuksen ja Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen nojalla;

- Komission delegoitu asetus (EU) 2016/171, annettu 20 päivänä marraskuuta 2015, Euroopan parlamentin ja neuvoston asetuksen (EU) N:o 1380/2013 15 artiklan 2 kohdassa tarkoitettujen unionin kansainvälisten velvoitteiden täytäntöönpanosta Atlantin tonnikalojen suojelusta tehdyn kansainvälisen yleissopimuksen ja Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen nojalla annetun delegoidun asetuksen (EU) 2015/98 muuttamisesta;

- Komission delegoitu asetus (EU) 2017/1352, annettu 18 päivänä huhtikuuta 2017, Euroopan parlamentin ja neuvoston asetuksen (EU) N:o 1380/2013 15 artiklan 2 kohdassa tarkoitettujen unionin kansainvälisten velvoitteiden täytäntöönpanoa Atlantin tonnikalojen suojelusta tehdyn kansainvälisen yleissopimuksen ja Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen nojalla koskevan komission delegoidun asetuksen (EU) 2015/98 muuttamisesta.

c) Yhteistä kalastuspolitiikkaa koskevan asetuksen 15 artiklan 3 ja 6 kohta